**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS SPRENDIMŲ, PERKANT NEKILNOJAMĄJĮ DAIKTĄ, PRIĖMIMO DĖL DERYBAS LAIMĖJUSIO KANDIDATO IR NEKILNOJAMOJO DAIKTO PIRKIMO SAVIVALDYBĖS VARDU PIRKIMO SUTARTIES SUDARYMO TVARKOS APRAŠO PATVIRTINIMO**

2020 m. vasario 20 d. Nr. 34-273

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 ir 69 punktais, Lazdijų rajono savivaldybės taryba nusprendžia:

Patvirtinti Lazdijų rajono savivaldybės sprendimų, perkant nekilnojamąjį daiktą, priėmimo dėl derybas laimėjusio kandidato ir nekilnojamojo daikto pirkimo savivaldybės vardu pirkimo sutarties sudarymo tvarkos aprašą (pridedama).

Savivaldybės merė Ausma Miškinienė

J. Galvanauskienė, tel. (8 318) 66 112

PATVIRTINTA

Lazdijų rajono savivaldybės tarybos

2020 m. vasario d. sprendimo Nr.

priedas

**LAZDIJŲ RAJONO SAVIVALDYBĖS SPRENDIMŲ, PERKANT NEKILNOJAMĄJĮ DAIKTĄ, PRIĖMIMO DĖL DERYBAS LAIMĖJUSIO KANDIDATO IR NEKILNOJAMOJO DAIKTO PIRKIMO SAVIVALDYBĖS VARDU PIRKIMO SUTARTIES SUDARYMO TVARKOS APRAŠAS**

**I. BENDROSIOS NUOSTATOS**

1. Lazdijų rajono savivaldybės sprendimų, perkant nekilnojamąjį daiktą, priėmimo dėl derybas laimėjusio kandidato ir nekilnojamojo daikto pirkimo savivaldybės vardu pirkimo sutarties sudarymo tvarkos aprašas (toliau – aprašas) reglamentuoja Lazdijų rajono savivaldybės (toliau – rajono savivaldybė) sprendimų, perkant nekilnojamąjį daiktą, priėmimą dėl derybas laimėjusio kandidato ir nekilnojamojo daikto pirkimo savivaldybės vardu pirkimo sutarties sudarymo tvarką.
2. Šiame tvarkos apraše naudojamos sąvokos apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme ir Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos apraše, patvirtintame Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ (toliau – Nutarimas).

**II. SPRENDIMŲ PRIĖMIMAS**

1. Perkant nekilnojamąjį daiktą savivaldybės nuosavybėn, rajono savivaldybės vykdomosios institucijos sudaryta pirkimo komisija, atlikusi nutarime nustatytas procedūras, pateikia parengtą pirkimo ataskaitą dėl nekilnojamojo daikto pirkimo savivaldybės nuosavybėn rajono savivaldybės administracijos direktoriui. Rajono savivaldybės administracijos direktorius, atsižvelgdamas į pirkimo komisijos ataskaitą, teikia savivaldybės tarybai tvirtinti sprendimo dėl derybas laimėjusio kandidato pasiūlyto pirkti nekilnojamojo daikto savivaldybės nuosavybėn projektą.
2. Rajono savivaldybės taryba, įvertinusi pateiktą informaciją dėl nekilnojamojo daikto (kainą, adresą, technines charakteristikas ir pan.), priima sprendimą dėl derybas laimėjusio kandidato pateikto pasiūlymo įsigyti arba neįsigyti nekilnojamąjį daiktą savivaldybės nuosavybėn. Sprendimas dėl derybas laimėjusio kandidato priimamas ne anksčiau kaip po 7 darbo dienų nuo informacijos apie pasiūlymų eilę ir derybų rezultatus (jei taikomas Nutarimo aprašo 53 punktas, nuo patikslintos informacijos apie pasiūlymų eilę ir derybų rezultatus) raštu išsiuntimo visiems derybose dalyvavusiems kandidatams dienos, išskyrus atvejį, kai derybose dalyvauja vienas kandidatas.

**III. SUTARČIŲ SUDARYMAS**

1. Rajono savivaldybės tarybai priėmus sprendimą dėl derybas laimėjusio kandidato ar nusprendus įsigyti konkretų nekilnojamąjį daiktą savivaldybės nuosavybėn, nekilnojamojo daikto pirkimo sutartis savivaldybės vardu su derybas laimėjusiu kandidatu pasirašo rajono savivaldybės administracijos direktorius, o jo dėl ligos, komandiruotės, atostogų ar kitų objektyvių priežasčių nesant, rajono savivaldybės administracijos direktoriaus pavaduotojas.
2. Su derybas dėl nekilnojamojo daikto pirkimo laimėjusiu kandidatu sudaroma Sutartis

derybose sutartomis sąlygomis.

1. Notarinės sutarties sudarymo išlaidas apmoka nekilnojamojo daikto pirkimo dokumentuose

numatyta sutarties šalis.

1. Sutartis sudaroma Lietuvos Respublikos civilinio kodekso, Lietuvos Respublikos žemės įstatymo ir kitų sutarčių sudarymą reglamentuojančių teisės aktų nustatyta tvarka.
2. Sutartis laikoma sudaryta, kai ji pasirašyta abiejų sandorio šalių, patvirtinta notaro. Sutartis

privalo būti įregistruota Nekilnojamojo turto registre.

1. Pasirašytos sutartys dėl nekilnojamojo daikto įsigijimo savivaldybės nuosavybėn registruojamos Lazdijų rajono savivaldybės administracijos dokumentų valdymo sistemoje ir perduodamos saugoti teisės aktų nustatyta tvarka.

**III. BAIGIAMOSIOS NUOSTATOS**

1. Šis aprašas gali būti keičiamas, papildomas ir pripažįstamas netekusiu galios rajono savivaldybės tarybos sprendimu.

**\_\_\_\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL LAZDIJŲ RAJONO SAVIVALDYBĖS SPRENDIMŲ, PERKANT NEKILNOJAMĄJĮ DAIKTĄ, PRIĖMIMO DĖL DERYBAS LAIMĖJUSIO KANDIDATO IR NEKILNOJAMOJO DAIKTO PIRKIMO SAVIVALDYBĖS VARDU PIRKIMO SUTARTIES SUDARYMO TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2020 m. vasario 13 d.

Lazdijų rajono savivaldybės tarybos sprendimo „Dėl Lazdijų rajono savivaldybės sprendimų, perkant nekilnojamąjį daiktą, priėmimo dėl derybas laimėjusio kandidato ir nekilnojamojo daikto pirkimo savivaldybės vardu pirkimo sutarties sudarymo tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, ir Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 ir 69 punktais.

Iki šiol Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo nuostatos nurodė, kad visus sprendimus dėl nekilnojamųjų daiktų įsigijimo priima savivaldybės taryba. 2019 m. gruodžio 11 d. Vyriausybės nutarimu Nr. 1265 buvo pakeistos minėtos aprašo nuostatos ir nustatyta, kad „perkant nekilnojamąjį daiktą savivaldybės vardu sprendimas dėl derybas laimėjusio kandidato priimamas savivaldybės tarybos nustatyta tvarka laikantis šio Aprašo 54 punkte nustatytų terminų“, o šio aprašo 69 punkte nustatyta, kad „nekilnojamojo daikto pirkimo savivaldybės vardu atveju perkančioji organizacija pirkimo sutartį sudaro savivaldybės tarybos nustatyta tvarka“.

Šio projekto tikslas – patvirtinti Lazdijų rajono savivaldybės sprendimų, perkant nekilnojamąjį daiktą, priėmimo dėl derybas laimėjusio kandidato ir nekilnojamojo daikto pirkimo savivaldybės vardu pirkimo sutarties sudarymo tvarkos aprašą.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus vedėjo pavaduotoja Jolita Galvanauskienė